Document ID: 32009D0063

KOMISIJAS LĒMUMS
(2008. gada 20. novembris),
ar ko nosaka paraugu dalībvalstu informācijas iesniegšanai atbilstīgi Eiropas Parlamenta un Padomes Regulas (EK) Nr. 850/2004 7. panta 4. punkta b) apakšpunkta iii) punktam
(izziņots ar dokumenta numuru K(2008) 6917)
(Dokuments attiecas uz EEZ)
(2009/63/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 850/2004 par noturīgiem organiskajiem piesārņotājiem, ar ko groza Direktīvu 79/117/EEK (1), un jo īpaši tās 7. panta 4. punkta b) apakšpunkta iii) punktu, 7. panta 6. punktu un 17. panta 2. punktu,
tā kā:
(1)
Vēl joprojām trūkst pieredzes 7. panta 4. punkta b) apakšpunktā noteiktās atkāpes piemērošanā. Paziņojumi sekmēs tās pārskatīšanu līdz 2009. gada 31. decembrim atbilstīgi 7. panta 7. punktam un ziņojuma sastādīšanu par šīs regulas piemērošanu atbilstīgi 12. panta 6. punktam.
(2)
Par atļautajām darbībām individuāli paziņos pārējām dalībvalstīm un Komisijai. Paziņojumam jābūt efektīvam un jāietver patiesi vajadzīga informācija, lai lieki neapgrūtinātu dalībvalstis un Komisiju.
(3)
Paziņojumam jābūt skaidram un jāatspoguļo pēc iespējas precīza informācija. Tāpēc 1., 2. un 3. punkta jautājumi ir formulēti tādā veidā, kas pieļauj tikai standarta vai kopīgi saskaņotam paraugam atbilstīgas atbildes.
(4)
Aptaujā ietverta atsauce uz atļaujas numuru un vietu, kas vajadzības gadījumā ļauj iegūt pilnu atkāpes apstiprinājumu un tās pamatojumu.
(5)
Šajā lēmumā noteiktie pasākumi atbilst Komisijas atzinumam, kas paredzēts Eiropas Parlamenta un Padomes 2006. gada 5. aprīļa Direktīvā 2006/12/EK par atkritumiem (2),
IR PIEŅĒMUSI ŠO LĒMUMU.
1. pants
Ar šo pieņem aptauju, kas ir šā lēmuma pielikumā.
2. pants
Dalībvalstis izmanto aptauju par pamatu savam paziņojumam atbilstīgi Regulas (EK) Nr. 850/2004 7. panta 4. punkta b) apakšpunkta iii) punktam.
3. pants
Šis lēmums ir adresēts dalībvalstīm.
Briselē, 2008. gada 20. novembrī

Labels: 12
20